RaptorDB - the Document Store - CodeProject 10,870,044 members (68,453 online)
Last Visit: 31-Dec-99 18:00 Last Update: 16-Sep-14 17:18Refresh« Prev1234567891011 Next » Ichthus Emmermeer » 19:30 uur, vergadering Diaconie
19:30 uur, vergadering Diaconie
19:00-19:15 uur, de kerkklokken luiden op 3 juni 2020
09:30 uur, Woensdagochtend praatje van de predikant, via Kerkomroep op 3 juni 2020 Polisiehond snuffel vermeende aanvaller in voëlnes uit | Netwerk24
Deur Charné Kemp 08 November 2019 13:59
’n Vermeende plaasaanvaller het ’n dag lank vir die polisie en boere in ’n versamelvoëlnes in ’n boom in Namibië weggekruip totdat ’n polisiehond hom uitgesnuffel het. Foto: Facebook/Informanté
Dit kom nadat die bejaarde Andries van Vuuren (76) en sy vrou, Nina, na bewering op hul plaas Kentani in die Kalkrand-omgewing, suid van Mariental, deur drie werkers aangeval en ernstig aangerand is.
Van Vuuren het ses gebreekte ribbes en ’n oogbesering opgedoen en is na die hospitaal in Windhoek geneem, waar sy toestand stabiel is.
Twee van die vermeende aanvallers is Woensdag ure ná die aanval vasgetrek waar hulle met die boer se voertuig probeer vlug het. Die derde is Donderdagoggend in die nes in ’n kameeldoringboom gekry.
Die Namibië-landbou-unie (NLU) het die optrede van die polisie, boere en sekere individue geloof.
Thinus Pretorius, voorsitter van die gesamentlike misdaadvoorkomingsforum, sê “danksy die flinke optrede van die gemeenskap en polisie is twee aanvallers vinnig in hegtenis geneem, en die derde een Donderdagoggend”.
Luidens ’n berig op die nuuswebwerf Informanté het een van die aanvallers sewe maande op die plaas gewerk en die ander twee was pas aangestel.
Die drie mans het ook ’n ander plaaswerker in sy huis ’n ent van die plaaswerf af aangeval en vasgebind.
John Lifasi, polisiekommissaris, het gesê hulle ondervra die verdagtes om uit te vind wat hul motief was.
Lt.genl. Sebastian Ndeitunga, inspekteur-generaal, het die dapperheid van die egpaar en die boeregemeenskap geloof. Hy het ook die polisielede, en veral die lugeenheid, bedank.
Die gemeenskappe van Kalkrand, Hoachanas en Uhlenhorst het die polisie in die soektog ondersteun.
Die polisielede en die lugeenheid op die toneel waar ’n vermeende plaasaanvaller in ’n versamelvoëlnes in ’n boom weggekruip het. Foto: Facebook/Informanté
Andries van Vuuren se voertuig waarmee twee aanvallers probeer vlug het. Foto: Facebook/Informante
Die Republikein berig dat die mans Van Vuuren aangeval het waar hy sy skape gevoer het. Hulle het hom met draad vasgebind, geslaan en geskop. Die mans het Nina in die tuin aangeval en vasgebind, maar sy het haarself losgewikkel en na die huis gehardloop waar sy haarself toegesluit het. Sy het die bure en ander boere ontbied.
Die aanvallers het intussen in die egpaar se bakkie gevlug.
’n Groep boere wat in die omgewing by ’n boerevereniging vergader het, het dadelik opgetree en hul voertuie dwars oor die pad tussen Uhlenhorst en Rehoboth getrek.
Die bure wat na die aanvallers gesoek het, het die voertuig op die pad gesien. Hulle het twee van die bakkie se bande stukkend geskiet en twee van die vermeende aanvallers aangekeer. Die derde man het na Kalkrand gevlug.
Die polisie het hom in voertuie en ’n helikopter agtervolg.
Max die polisiehond trek nog 2 verdagtes vas